**Forretningsorden**

 **For**

 **Bestyrelsen ved**

 **Børnehaven Nürnberggaarden**

 **Bremensgade 42, 2300 København S**

**§ 1.** Bestyrelsen konstituerer sig med en formand, der jf. vedtægten skal være medlem af lokalforeningen ” Frie Børnehaven og Fritidshjem i Københavns kommune”,

 Næstformand og sekretær.

**§2.** Bestyrelsen holder sædvanligvis 4 møder om året.

**§3.** De forældrevalgte bestyrelsesmedlemmer vælges på et forældremøde, hvor det i indbydelsen er oplyst at valg til bestyrelsen skal finde sted.

Stemmeberettiget og valgbare er de forældre der er indehaver af forældremyndigheden, og hvis børn er indskrevet i børnehaven.

 Der kan afgives én stemme pr. barn, ved personligt fremmøde. Der kan ikke stemmes ved fuldmagt.

 Hvis en tilstedeværende stemmeberettiget forlanger det, skal der foretages skriftlig afstemning.

 Den/ de der opnår højest stemmetal er valgt. Ved stemmelighed foretages lodtrækning.

 På forældremødet vælges desuden to suppleanter for to år ad gangen. Valgperioden for de suppleanter er forskudt med et år

**§4.** Formanden tager initiativ til skriftlig indkaldelse af de forvejen aftale bestyrelsesmøder med normalt 14. dages varsel.

 Indkaldelsen skal indeholde oplysninger om dagsorden samt mødested og tidspunkt. Dagsordenen skal udformes efter de retningslinjer, som bestyrelsen er blevet enige om.

 Et flertal af bestyrelsens medlemmer kan forlange indkaldt til bestyrelsesmøde ved henvendelse til formanden. I tilfælde af formandens afgang, bortrejse, sygdom gennem længere tid eller lignende, træder næstformanden i funktion.

**§5.** Det fastansatte personale har ret men ikke pligt til at deltage i bestyrelsens møder uden stemmeret med én repræsentant jf. vedtægtens § 4 0g § 5.

 Hvis bestyrelsen finder det hensigtsmæssigt, kan den indkalde andre personer til at overvære en sags behandling.

**§.6** Bestyrelsen beslutninger træffes ved almindelig flertalsbeslutning, bortset fra de i vedtægten nævnte tilfælde, hvor enstemmighed kræves.

 I tilfælde af stemmelighed er formanden stemme afgørende.

 I sager, hvis afgørelse ikke tåler opsættelse til et bestyrelsesmøde, vil beslutning kunne tages af formanden, på bestyrelsens vegne, men således, at beslutningen forelægges til bestyrelsen godkendelse på førstkommende møde.

**§7.** Formanden leder forhandlingerne og drager omsorg for, at bestyrelsens beslutninger gennemføreres jf.§ 5 i børnehavens vedtægt. Intet bestyrelsesmedlem kan alene udøve bestyrelsens beføjelser.

 Bestyrelsens forhandlinger er omfattet af tavshedspligt med hensyn til de forhold, som bestyrelsesmedlemmerne i medfør af hvervet måtte blive bekendt med, og hvis hemmeligholdelse i sagens natur er påkrævet. Tavshedspligten ophører ikke, når man udtræder af bestyrelsen.

 Bestyrelsen kan i særlige situationer beslutte tavshedspligt i enkeltsager. Børnehavens personale er ligeledes omfattet af reglerne om tavshedspligt.

**§8.** Over bestyrelsens forhandlinger føres protokol, der indeholder hovedpunkterne i de forelagte sager og de trufne beslutninger. Protokollen, der skal udvise såvel for –som efternavne, skal godkendes og underskrives af bestyrelsen. Protokollen godkendes på førstkommende ordinære bestyrelsesmøde, hvorefter hver bestyrelsesmedlem og suppleanter modtager et eksemplar af den godkendte protokol.

**§9** Denne forretningsorden er vedtaget på bestyrelsesmøde, d. 2. december 1993 og træder i kraft 1. januar 1994.